Tarybos Reglamentas (EEB) Nr. 253/87
1987 m. sausio 19 d.
dėl susitarimo tarp Europos ekonominės bendrijos ir Gvinėjos Respublikos Vyriausybės, iš dalies pakeičiančio susitarimą tarp Europos ekonominės bendrijos ir Gvinėjos Revoliucinės Liaudies Respublikos Vyriausybės dėl žvejybos prie Gvinėjos krantų, pasirašytą Konakryje 1983 m. vasario 7 d., sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Ispanijos ir Portugalijos stojimo aktą, ypač į jo 155 straipsnio 2 dalies b punktą ir 167 straipsnio 3 dalį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi pagal susitarimo dėl žvejybos prie Gvinėjos krantų 15 straipsnio 2 dalį Bendrija ir Gvinėjos Respublika vedė derybas siekdamos nustatyti susitarimo pakeitimus arba papildymus pasibaigus pirmajam trejų metų susitarimo taikymo laikotarpiui;
kadangi po šių derybų 1986 m. liepos 12 d. buvo parafuotas susitarimas, iš dalies pakeičiantis Susitarimą dėl žvejybos;
kadangi pagal Stojimo akto 155 straipsnio 2 dalies b punktą Taryba privalo nustatyti tvarką, kuri leistų, priimant sprendimus, atsižvelgti į visus ar dalį Kanarų salų interesus kiekvienu konkrečiu atveju, pirmiausia dėl žvejybos susitarimų sudarymo su trečiosiomis šalimis; kadangi šiuo konkrečiu atveju reikėtų nustatyti minėtą tvarką;
kadangi Bendrija suinteresuota sudaryti šį susitarimą,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas susitarimas tarp Europos ekonominės bendrijos ir Gvinėjos Respublikos Vyriausybės, iš dalies pakeičiantis susitarimą tarp Europos ekonominės bendrijos ir Gvinėjos Revoliucinės Liaudies Respublikos Vyriausybės dėl žvejybos prie Gvinėjos krantų, pasirašytą Konakryje 1983 m. vasario 7 d.
Susitarimo tekstas pridedamas prie šio reglamento.
2 straipsnis
Siekiant atsižvelgti į Kanarų salų interesus, 1 straipsnyje minimas susitarimas ir bendros žuvininkystės politikos dėl žuvų išteklių apsaugos ir valdymo nuostatos, tiek, kiek reikia susitarimo įgyvendinimui, taip pat taikomos laivams, plaukiojantiems su Ispanijos vėliava, kurie nuolatinai registruoti vietos kompetentingų institucijų registre (
) Kanarų salose taip, kaip apibrėžta 1986 m. vasario 24 d. Tarybos reglamento (EEB) Nr. 570/86 dėl sąvokos "produkto kilmė" apibrėžimo ir administracinio bendradarbiavimo prekyboje tarp Bendrijos, Ceutos ir Melilos bei Kanarų salų muitų teritorijų [3] I priedo 6 pastaboje.
3 straipsnis
Tarybos pirmininkui suteikiamas leidimas paskirti įgaliojimus turinčius asmenis susitarimui pasirašyti ir taip susaistyti Bendriją.
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. sausio 19 d.